
Ministru kabineta rīkojums Nr. 202
Rīgā 2024. gada 19. martā (prot. Nr. 12 31. §)
Par apropriācijas pārdali no budžeta resora ''74. Gadskārtējā valsts budžeta izpildes procesā pārdalāmais finansējums'' valsts budžeta programmas 12.00.00 ''Finansējums veselības jomas pasākumiem Covid-19 infekcijas izplatības ierobežošanai''
· 1. Atbilstoši likuma ''Par valsts budžetu 2024. gadam un budžeta ietvaru 2024., 2025. un 2026. gadam'' 66. pantam atbalstīt apropriācijas pārdali no budžeta resora ''74. Gadskārtējā valsts budžeta izpildes procesā pārdalāmais finansējums'' programmas 12.00.00 ''Finansējums veselības jomas pasākumiem Covid-19 infekcijas izplatības ierobežošanai'' 1 995 195 euro apmērā uz šādām Veselības ministrijas (Nacionālā veselības dienesta) budžeta apakšprogrammām, lai segtu faktiskos izdevumus, kas 2023. gada decembrī radušies saistībā ar Covid-19 infekcijas uzliesmojumu un tā seku novēršanu:
· 1.1. uz apakšprogrammu 33.16.00 ''Pārējo ambulatoro veselības aprūpes pakalpojumu nodrošināšana'' 588 301 euro apmērā, tai skaitā:
· 1.1.1. 156 229 euro – laboratorisko izmeklējumu veikšanai;
· 1.1.2. 252 014 euro – individuālo aizsardzības līdzekļu un dezinfekcijas līdzekļu izmantošanai pakalpojumu sniegšanā;
· 1.1.3. 171 249 euro – subakūtajai medicīniskajai rehabilitācijai;
· 1.1.4. 8 809 euro – dinamiskai novērošanai;
· 1.2. uz apakšprogrammu 33.17.00 ''Neatliekamās medicīniskās palīdzības nodrošināšana stacionārās ārstniecības iestādēs'' 169 906 euro apmērā diagnostikai un ārstēšanai;
· 1.3. uz apakšprogrammu 33.18.00 ''Plānveida stacionāro veselības aprūpes pakalpojumu nodrošināšana'' 1 236 988 euro apmērā, tai skaitā:
· 1.3.1. 86 933 euro – laboratorisko izmeklējumu veikšanai;
· 1.3.2. 221 494 euro – individuālo aizsardzības līdzekļu un dezinfekcijas līdzekļu izmantošanai pakalpojumu sniegšanā;
· 1.3.3. 805 796 euro – diagnostikai un ārstēšanai;
· 1.3.4. 122 765 euro – subakūtajai medicīniskajai rehabilitācijai.
· 2. Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu par pamatbudžeta apropriācijas pārdali atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.
· 4. Nacionālajam veselības dienestam finansējuma piešķiršanā ievērot Eiropas Komisijas 2011. gada 20. decembra lēmumu "Par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi" (2012/21/ES) atbilstoši ar finansējuma saņēmējiem noslēgtajiem pilnvarojuma līgumiem.

